Populaarne FK Keskuse välikardirada on 730 pikk, laiade kurvide ja mitme sirgega kiire rada, mis pakub sõidunaudingut ning tugevat adrenaliinisüsti. Nimelt võimaldavad võimsad RIMO ALPHA2 kardid muljetavaldavat kiirendust sirgetel ja raja laius võimaldab sooritada kurvides meisterlikke möödasõite. Kuna rajale mahub korraga kuni 12 sõitjat, on FK Keskus suurepärane koht firmaürituste, võistluste ja väljakutsete korraldamiseks nii firmade kui sõpruskondade vahel!
Kardisõit sobib nii meestele kui naistele, noortele ja vanematele. Tulla võib kogu perega, sõpruskonniti või töökaaslastega. Eelnev sõidukogemus pole oluline, meie kogenud instruktorid juhendavad algajaid ning annavad kasulikke juhtnööre juba edasijõudnutele.
Rajal on elektrooniline ajavõtusüsteem ja sõidu lõppedes saab sõitja mälestuseks tulemuslehe, millel kõikide ringide ajad. Kohapeal on teie kasutuses kogu turvaliseks sõiduks vajaminev varustus (kombinesoon, kiiver, kindad).
Kardisõitja peab olema vähemalt 150 cm pikk ja soovitatavaks vanuseks on vähemalt 10 eluaastat.